Diari Oficial de la Generalitat Valenciana


Sumari del DOGV 6566, del 15-07-2011 (2011/7985)

Resolució d'11 de juliol de 2011, del rector de la Universitat Politècnica de València, per la qual es renuncia al contracte administratiu de servicis d'assistència audiovisual en els canals de ràdio i TV de la UPV (exp. MY11/ARCOM/SE/49).
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6566

Data del DOGV
:   15-07-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/7985


Data del document
:   11-07-2011

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Resolució d'11 de juliol de 2011, del rector de la Universitat Politècnica de València, per la qual es renuncia al contracte administratiu de servicis d'assistència audiovisual en els canals de ràdio i TV de la UPV (exp. MY11/ARCOM/SE/49). [2011/7985]  
Antecedents de fet  
  
1. Per Resolució de data de 17 juny de 2011, es va iniciar l'expedient de contractació de referència i per Resolució de data 20 de juny de 2011 es va aprovar l'expedient, i es va procedir a l'obertura del procediment d'adjudicació a través del procediment de licitació obert.  
  
2. S'ha donat publicitat a la licitació per mitjà d'anunci publicat en el Diari Oficial de la Comunitat Valenciana núm. 6558, de data 5 de juliol de 2011, i en el perfil de contractant de la mateixa data.  
3. El termini de presentació de sol·licituds de participació finalitzarà el 20 de juliol de 2011.  
4. L'actual situació econòmica, en què s'han vist minorats de forma important els ingressos pressupostaris de la Universitat, fa necessari realitzar un esforç pressupostari i reorientar les polítiques i prioritats en l'execució i contenció del gasto públic. Per això, es considera oportú prescindir de la contractació dels servicis d'assistència audiovisual i procedir a la renúncia de la celebració del contracte.  
  
  
Fonaments de dret  
1. L'article 139 de la Llei 30/2007, de 30 d'octubre, de Contractes del Sector Públic.  
2. Les competències que en matèria de contractació administrativa m'han sigut atribuïdes per la Norma 5.6. del pressupost de la Universitat Politècnica de València per al 2011.   
  
Resolc:  
  
Primer  
Renunciar a la celebració del contracte administratiu de servicis que té com a objecte servicis d'assistència audiovisual en els canals de ràdio i TV de la UPV (exp. MI11/ARCOM/SE/49), per raons d'interés públic motivades en les circumstàncies expressades en el punt quart de l'apartat dels antecedents de fet.  
  
Segon  
Ordenar la publicació de la renúncia en el Diari Oficial de la Comunitat Valenciana i en el Perfil de contractant de la Universitat.  
  
Tercer  
Ordenar la notificació de la present orde a tots els interessats amb expressió dels recursos que siguen procedents, perquè en prengueu coneixement i als efectes oportuns.  
  
Quart  
Comunicar a les possibles licitadores que pot retirar la documentació presentada.  
  
Quint  
De conformitat amb l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener, es podrà presentar potestativament recurs de reposició davant del mateix òrgan que l'ha dictat o presentar directament recurs contenciós administratiu davant de l'orde jurisdiccional contenciós administratiu.  
El termini per a la interposició del recurs de reposició serà d'un mes comptat des de l'endemà del rebut d'esta notificació. Transcorregut tal termini, únicament podrà interposar-se recurs contenciós administratiu sense perjuí, si és el cas, de la procedència del recurs extraordinari de revisió.  
El termini màxim per a dictar i notificar la resolució del recurs de reposició serà d'un mes. Transcorregut tal termini, de conformitat amb l'article 43.2 de la Llei 30/1992, de 26 de novembre, en la redacció que en fa la Llei 4/1999, de 13 de gener, haurà d'entendre's presumptament desestimat.  
En via jurisdiccional, el recurs contenciós administratiu haurà d'interposar-se conforme a la Llei 29/1998, de 13 de juliol, Reguladora de la Jurisdicció Contenciosa Administrativa, davant de la sala corresponent del Tribunal Superior de Justícia de la Comunitat Valenciana.  
El termini per a interposar el recurs contenciós administratiu serà de dos mesos comptats des de l'endemà del rebut d'esta notificació si no s'interposa recurs de reposició; dos mesos des de l'endemà d'aquell dia en què es notifique la resolució expressa del recurs potestatiu de reposició o sis mesos des de l'endemà d'aquell dia en què este haja d'entendre's presumptament desestimat.  
  
València, 11 de juliol de 2011.- El rector: Juan Juliá Igual.